**ANUNȚ**

**privind inițierea elaborării proiectului de hotărâre a Comisiei Electorale Centrale „Pentru modificarea Regulamentului privind activitatea birourilor electorale ale secţiilor de votare, aprobat prin hotărârea Comisiei Electorale Centrale nr. 1734 din 3 iulie 2018”**

Conform prevederilor Legii nr. 239/2008 privind transparența în procesul decizional și ale Hotărârii Guvernului nr. 967/2016 „Cu privire la mecanismul de consultare publică cu societatea civilă în procesul decizional”, Comisia Electorală Centrală anunță despre inițierea elaborării, începând cu data de **28 mai 2020**, a proiectului de hotărâre „Pentru modificarea Regulamentului privind activitatea birourilor electorale ale secțiilor de votare, aprobat prin hotărârea Comisiei Electorale Centrale nr. 1734 din 3 iulie 2018”.

În calitate de organ specializat în domeniul electoral, Comisia Electorală Centrală adoptă regulamente menite să perfecționeze procedurile electorale. Astfel, necesitatea elaborării proiectului constă în ajustarea dispozițiilor actului normativ în vigoare la normele Codului electoral, precum și în îmbunătățirea prevederilor existente referitoare la modul de organizare și activitate a birourilor electorale ale secțiilor de votare, în vederea bunei organizări și desfășurări a scrutinelor.

Îndemnăm părțile interesate să participe activ la elaborarea proiectului de hotărâre.

Propunerile pot fi trimise, până la data de **12 iunie 2020 inclusiv**, la adresa poștală: str. Vasile Alecsandri, nr. 119, mun. Chişinău, MD 2012 sau la adresa de e-mail: info@cec.md.